CELEX: 32007D0638
Language: lt
Date: 1190592000000
Title: 2007/638/EB: 2007 m. rugsėjo 24 d. Komisijos sprendimas dėl neatidėliotinos naminių paukščių vakcinacijos Italijoje nuo nedidelio patogeniškumo paukščių gripo (Pranešta dokumentu Nr. C(2007) 4393)

4.10.2007   
            
            
               LT
            
            
               Europos Sąjungos oficialusis leidinys
            
            
               L 258/31
            
         
      KOMISIJOS SPRENDIMAS
   
   2007 m. rugsėjo 24 d.
   dėl neatidėliotinos naminių paukščių vakcinacijos Italijoje nuo nedidelio patogeniškumo paukščių gripo
   (Pranešta dokumentu Nr. C(2007) 4393)
   (Tik tekstas italų kalba yra autentiškas)
   (2007/638/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (1), ypač į jos 54 straipsnio 2 dalį,
   kadangi:
   
               (1)
            
            
               Direktyvoje 2005/94/EB nustatytos būtiniausios kontrolės priemonės, taikytinos naminių paukščių ir kitų nelaisvėje laikomų paukščių gripo protrūkio atveju.
            
         
               (2)
            
            
               Laikydamasi 2005 m. gruodžio 21 d. Komisijos sprendimo 2005/926/EB dėl papildomų nedidelio patogeniškumo paukščių gripo infekcijos kontrolės priemonių įvedimo Italijoje ir panaikinančio Sprendimą 2004/666/EB (2), Italija iki 2006 m. pabaigos atliko vakcinaciją nuo nedidelio patogeniškumo paukščių gripo.
            
         
               (3)
            
            
               Nuo 2007 m. gegužės mėn. kai kuriuose Šiaurės Italijos regionuose užregistruojami nedidelio patogeniškumo paukščių gripo protrūkiai, todėl pagal Direktyvą 2005/94/EB imtasi viruso plitimui kontroliuoti skirtų priemonių.
            
         
               (4)
            
            
               2007 m. liepos ir rugpjūčio mėnesiais nedidelio patogeniškumo paukščių gripo, ypač H7 potipio, protrūkių padaugėjo, ir nustatomi vis nauji šios ligos protrūkio atvejai. Pranešta apie kelis H5 potipio viruso sukeltus nedidelio patogeniškumo paukščių gripo protrūkius.
            
         
               (5)
            
            
               Europos maisto saugos tarnybos Gyvūnų sveikatos ir gerovės komisija 2005 m. (3) ir 2007 m. (4) pateiktose mokslinėse išvadose dėl vakcinacijos naudojimo paukščių gripui kontroliuoti nurodė, kad neatidėliotina ir prevencinė vakcinacija nuo paukščių gripo yra vertinga priemonė, kuria papildomos šios ligos kontrolės priemonės.
            
         
               (6)
            
            
               Nedidelio patogeniškumo paukščių gripo protrūkiai Italijoje nustatyti didelės naminių paukščių populiacijos teritorijoje, ir epidemiologinė padėtis tebėra nepastovi.
            
         
               (7)
            
            
               Italijos valdžios institucijos atliko rizikos vertinimą ir nustatė, kad esama didelės rizikos, jog toje teritorijoje virusas toliau plis. Todėl 2007 m. rugsėjo 7 d. laišku Italija Komisijai tvirtinti pateikė neatidėliotinos vakcinacijos planą.
            
         
               (8)
            
            
               Komisija šį planą nagrinėjo kartu su Italijos valdžios institucijomis ir įsitikino, kad jis atitinka reikiamas Bendrijos nuostatas. Atsižvelgiant į epidemiologinės padėties pokyčius Italijoje tikslinga patvirtinti Italijos pateiktą neatidėliotinos vakcinacijos planą, kuriuo būtų papildytos šios valstybės narės taikomos kontrolės priemonės, ir nustatyti tam tikrus naminių paukščių, naminių paukščių perinių kiaušinių, vienadienių paukščiukų ir tam tikrų naminių paukščių produktų vežimo apribojimus.
            
         
               (9)
            
            
               Įgyvendindama vakcinacijos planą, Italija ketina atlikti tam tikrų kategorijų naminių paukščių vakcinaciją pagal užkrėstų ir vakcinuotų gyvūnų diferencijavimo (DIVA) strategiją naudodama vienvalentes vakcinas nuo paukščių gripo H7 potipio viruso ir dvivalentes vakcinas nuo H7 ir H5 potipių virusų.
            
         
               (10)
            
            
               Turėtų būti naudojamos tik vakcinos, kurias leidžiama naudoti remiantis 2001 m. lapkričio 6 d. Europos Parlamento ir Tarybos direktyva 2001/82/EB dėl Bendrijos kodekso, reglamentuojančio veterinarinius vaistus (5), arba 2004 m. kovo 31 d. Europos Parlamento ir Tarybos reglamentu (EB) Nr. 726/2004, nustatančiu Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiančiu Europos vaistų agentūrą (6).
            
         
               (11)
            
            
               Be to, reikėtų vykdyti vakcinuotų ir nevakcinuotų naminių paukščių pulkų priežiūrą bei stebėseną, kaip nurodyta neatidėliotinos vakcinacijos plane.
            
         
               (12)
            
            
               Sprendime 2005/926/EB nustatytos priemonės yra nebetinkamos, todėl tą sprendimą reikėtų panaikinti.
            
         
               (13)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas, taikymo sritis ir apibrėžtys
   1.   Šiame sprendime nustatomos tam tikros priemonės (tarp jų tam tikri naminių paukščių, naminių paukščių perinių kiaušinių, vienadienių paukščiukų ir tam tikrų iš jų gaunamų produktų vežimo bei išsiuntimo apribojimai), kurios turi būti taikomos Italijoje atliekant neatidėliotiną vakcinaciją tam tikruose naminių paukščių ūkiuose, kuriuose laikomiems naminiams paukščiams kyla ypač didelė grėsmė užsikrėsti paukščių gripu.
   2.   Šis sprendimas taikomas nepažeidžiant priemonių, kurių Italija ėmėsi pagal Direktyvą 2005/94/EB nedidelio patogeniškumo paukščių gripo protrūkiams kontroliuoti.
   2 straipsnis
   Neatidėliotinos vakcinacijos planas
   1.   Patvirtinamas 2007 m. rugsėjo 7 d. Italijos valdžios institucijų Komisijai pateiktas neatidėliotinos vakcinacijos nuo nedidelio patogeniškumo paukščių gripo Italijoje planas (toliau – neatidėliotinos vakcinacijos planas).
   2.   Italija įgyvendina neatidėliotinos vakcinacijos planą I priede išvardytose teritorijose (toliau – neatidėliotinos vakcinacijos teritorija).
   Italija užtikrina, kad neatidėliotinos vakcinacijos planas būtų įgyvendinamas veiksmingai.
   3.   Komisija paskelbia neatidėliotinos vakcinacijos planą savo tinklavietėje.
   3 straipsnis
   Vakcinos
   Italija užtikrina, kad naminių paukščių vakcinacija būtų atliekama pagal neatidėliotinos vakcinacijos planą naudojant vienos iš toliau nurodytų rūšių vakciną, kurią naudoti leidžiama pagal Direktyvą 2001/82/EB arba Reglamentą (EB) Nr. 726/2004:
   
               a)
            
            
               H7 potipio paukščių gripo inaktyvuotą heterologinę vakciną; arba
            
         
               b)
            
            
               dvivalentę inaktyvuotą heterologinę vakciną, kurios sudėtyje yra paukščių gripo H5 ir H7 potipio virusai.
            
         4 straipsnis
   Naminių paukščių vežimo apribojimai
   1.   Kompetentinga institucija užtikrina, kad naminiai paukščiai, išvežami iš Italijos teritorijoje esančių ūkių, kuriuose atlikta neatidėliotina vakcinacija (neatidėliotinos vakcinacijos ūkiai), ir (arba) yra tokių ūkių kilmės, nebūtų vežami į kitas Italijos teritorijos dalis arba siunčiami į kitas valstybes nares.
   2.   Nukrypstant nuo 1 dalies, iš neatidėliotinos vakcinacijos ūkių išvežami ir (arba) tokių ūkių kilmės skersti skirti naminiai paukščiai gali būti vežami į kitas Italijos teritorijos dalis arba siunčiami į kitas valstybes nares, jeigu tų naminių paukščių kilmės pulkai:
   
               a)
            
            
               iki pakrovimo į transporto priemonę buvo patikrinti pagal II priedo 1 punktą ir gauti teigiami rezultatai;
            
         
               b)
            
            
               yra siunčiami į skerdyklą, esančią:
               
                           i)
                        
                        
                           Italijos teritorijoje, ir yra paskerdžiami iškart po atvežimo; arba
                        
                     
                           ii)
                        
                        
                           kitoje valstybėje narėje gavus paskirties valstybės narės sutikimą, ir yra paskerdžiami iškart po atvežimo.
                        
                     
         5 straipsnis
   Naminių paukščių perinių kiaušinių vežimo apribojimai
   Kompetentinga institucija užtikrina, kad iš neatidėliotinos vakcinacijos ūkių išvežami ir (arba) tokių ūkių kilmės naminių paukščių periniai kiaušiniai būtų vežami į kitas Italijos teritorijos dalis arba siunčiami į kitas valstybes nares tik tuo atveju, jeigu tie periniai kiaušiniai:
   
               a)
            
            
               yra pulkų, kurie buvo patikrinti pagal II priedo 2 punktą ir gauti teigiami rezultatai, kilmės;
            
         
               b)
            
            
               buvo dezinfekuoti prieš vežimą ar išsiuntimą laikantis kompetentingos institucijos patvirtinto metodo;
            
         
               c)
            
            
               vežami tiesiogiai į paskirties peryklą;
            
         
               d)
            
            
               yra atsekami perykloje.
            
         6 straipsnis
   Vienadienių paukščiukų vežimo apribojimai
   Kompetentinga institucija užtikrina, kad iš neatidėliotinos vakcinacijos ūkių išvežami ir (arba) tokių ūkių kilmės vienadieniai paukščiukai būtų vežami į kitas Italijos teritorijos dalis arba siunčiami į kitas valstybes nares tik tuo atveju, jeigu tie vienadieniai paukščiukai:
   
               a)
            
            
               yra išsiritę iš naminių paukščių perinių kiaušinių, atitinkančių 5 straipsnyje nustatytas sąlygas;
            
         
               b)
            
            
               nuvežami į paukštininkystės fermą arba paukštidę, kurioje nėra ten nuolat laikomų naminių paukščių.
            
         7 straipsnis
   Bendrijos vidaus prekybos veterinariniai sertifikatai, skirti naminių paukščių, naminių paukščių perinių kiaušinių ir vienadienių paukščiukų siuntoms
   Kompetentinga institucija užtikrina, kad Bendrijos vidaus prekybos naminiais paukščiais, naminių paukščių periniais kiaušiniais ir vienadieniais paukščiukais, kurie išvežami iš Italijos ir (arba) yra Italijos kilmės, veterinariniuose sertifikatuose būtų įrašyti šie žodžiai:
   
      „Šios siuntos gyvūnų sveikatos reikalavimai atitinka sprendimą 2007/638/EB“.
   
   8 straipsnis
   Maistinių kiaušinių vežimo apribojimai
   Kompetentinga institucija užtikrina, kad iš neatidėliotinos vakcinacijos ūkių išvežami arba tokių ūkių kilmės maistiniai kiaušiniai būtų vežami į kitas Italijos teritorijos dalis arba siunčiami į kitas valstybes nares tik tuo atveju, jeigu tie kiaušiniai:
   
               a)
            
            
               yra pulkų, kurie buvo patikrinti pagal II priedo 2 punktą ir gauti teigiami rezultatai, kilmės;
            
         
               b)
            
            
               yra tiesiogiai vežami:
               
                           i)
                        
                        
                           į kompetentingos institucijos paskirtą pakavimo centrą, jeigu jie supakuojami į vienkartines pakuotes ir taikomos kompetentingos institucijos nustatytos biologinio saugumo priemonės; arba
                        
                     
                           ii)
                        
                        
                           į kiaušinių produktų gamybos įmonę, kaip nustatyta Reglamento (EB) Nr. 853/2004 III priedo X skirsnio II skyriuje, kurioje jie bus tvarkomi ir apdorojami pagal Reglamento (EB) Nr. 852/2004 II priedo XI skyrių.
                        
                     
         9 straipsnis
   Paukštienos, maltos paukštienos, produktų iš paukštienos, mechaniškai atskirtos paukštienos ir paukštienos produktų, sudarytų iš paukštienos arba kurių sudėtyje yra paukštienos, vežimo apribojimai
   1.   Kompetentinga institucija užtikrina, kad iš neatidėliotinos vakcinacijos ūkių išvežama ir (arba) yra tokių ūkių kilmės paukštiena būtų vežama į kitas Italijos teritorijos dalis arba siunčiami į kitas valstybes nares tik tuo atveju, jeigu ta paukštiena:
   
               a)
            
            
               yra gauta iš 4 straipsnį atitinkančių naminių paukščių;
            
         
               b)
            
            
               yra pagaminta pagal Reglamento (EB) Nr. 853/2004 II priedo ir III priedo II ir III skirsnius ir tikrinama pagal Reglamento (EB) Nr. 854/2004 I priedo I, II ir III skirsnius ir IV skirsnio V ir VII skyrius.
            
         2.   Kompetentinga institucija užtikrina, kad iš neatidėliotinos vakcinacijos ūkių išvežami ir (arba) tokių ūkių kilmės malta paukštiena, produktai iš paukštienos, mechaniškai atskirta paukštiena ir paukštienos produktai, kurie yra pagaminti iš paukštienos arba kurių sudėtyje yra paukštienos, būtų vežami į kitas Italijos teritorijos dalis arba siunčiami į kitas valstybes nares tik tuo atveju, jeigu tie produktai yra pagaminti:
   
               a)
            
            
               iš 1 dalį atitinkančios paukštienos;
            
         
               b)
            
            
               laikantis Reglamento (EB) Nr. 853/2004 III priedo V ir VI skirsnių reikalavimų.
            
         10 straipsnis
   Stebėsena ir priežiūra
   Atliekama vakcinuotų ir nevakcinuotų naminių paukščių pulkų priežiūra ir stebėsena pagal neatidėliotinos vakcinacijos planą.
   11 straipsnis
   Ataskaitos
   Ne vėliau kaip iki 2007 m. lapkričio 1 d. Italija Komisijai pateikia preliminarią neatidėliotinos vakcinacijos plano ataskaitą; vėliau ataskaitos teikiamos kas ketvirtį prieš mėnesį iki kiekvieno ketvirčio pabaigos.
   Komisija užtikrina, kad apie šias ataskaitas būtų pranešta Maisto grandinės ir gyvūnų sveikatos nuolatiniam komitetui.
   12 straipsnis
   Priemonių persvarstymas
   Šiame sprendime numatytos priemonės persvarstomos įvertinus epidemiologinės padėties Italijoje pokyčius ir naują informaciją.
   13 straipsnis
   Panaikinimas
   Sprendimas 2005/926/EB panaikinamas.
   14 straipsnis
   Taikymas
   Šis sprendimas taikomas nuo 2007 m. rugsėjo 24 d. iki 2008 m. kovo 31 d.
   15 straipsnis
   Adresatai
   Šis sprendimas skirtas Italijos Respublikai.
   
      Priimta Briuselyje, 2007 m. rugsėjo 24 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 10, 2006 1 14, p. 16.
   
      (2)  OL L 337, 2005 12 22, p. 60.
   
      (3)  EMST leidinys (2005), 266, 1–21. Paukščių gripo poveikio gyvūnų sveikatai ir gerovei aspektai.
   
      (4)  EMST leidinys (2007) 489. Mokslinė nuomonė dėl naminių ir kitų nelaisvėje laikomų paukščių „vakcinacijos nuo paukščių gripo H5 ir H7 potipių viruso“.
   
      (5)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      (6)  OL L 136, 2004 4 30, p. 1. Reglamentas su paskutiniais pakeitimais, padarytais Reglamentu (EB) Nr. 1901/2006 (OL L 378, 2006 12 27, p. 1).
   
      I PRIEDAS
      NEATIDĖLIOTINOS VAKCINACIJOS TERITORIJA
      Venecijos regionas
      
                  Veronos provincija
               
            
                  ALBAREDO D'ADIGE
               
               
                   
               
            
                  ANGIARI
               
               
                   
               
            
                  ARCOLE
               
               
                   
               
            
                  BELFIORE
               
               
                   
               
            
                  BONAVIGO
               
               
                   
               
            
                  BOVOLONE
               
               
                   
               
            
                  BUTTAPIETRA
               
               
                   
               
            
                  CALDIERO
               
               
                  teritorija į pietus nuo A4 greitkelio
               
            
                  CASALEONE
               
               
                   
               
            
                  CASTEL D'AZZANO
               
               
                   
               
            
                  CASTELNUOVO DEL GARDA
               
               
                  teritorija į pietus nuo A4 greitkelio
               
            
                  CEREA
               
               
                   
               
            
                  COLOGNA VENETA
               
               
                   
               
            
                  COLOGNOLA AI COLLI
               
               
                  teritorija į pietus nuo A4 greitkelio
               
            
                  CONCAMARISE
               
               
                   
               
            
                  ERBÈ
               
               
                   
               
            
                  GAZZO VERONESE
               
               
                   
               
            
                  ISOLA DELLA SCALA
               
               
                   
               
            
                  ISOLA RIZZA
               
               
                   
               
            
                  LAVAGNO
               
               
                  teritorija į pietus nuo A4 greitkelio
               
            
                  MINERBE
               
               
                   
               
            
                  MONTEFORTE D'ALPONE
               
               
                  teritorija į pietus nuo A4 greitkelio
               
            
                  MOZZECANE
               
               
                   
               
            
                  NOGARA
               
               
                   
               
            
                  NOGAROLE ROCCA
               
               
                   
               
            
                  OPPEANO
               
               
                   
               
            
                  PALÙ
               
               
                   
               
            
                  PESCHIERA DEL GARDA
               
               
                  teritorija į pietus nuo A4 greitkelio
               
            
                  POVEGLIANO VERONESE
               
               
                   
               
            
                  PRESSANA
               
               
                   
               
            
                  RONCO ALL'ADIGE
               
               
                   
               
            
                  ROVERCHIARA
               
               
                   
               
            
                  ROVEREDO DI GUÀ
               
               
                   
               
            
                  SALIZZOLE
               
               
                   
               
            
                  SAN BONIFACIO
               
               
                  teritorija į pietus nuo A4 greitkelio
               
            
                  SAN GIOVANNI LUPATOTO
               
               
                  teritorija į pietus nuo A4 greitkelio
               
            
                  SANGUINETTO
               
               
                   
               
            
                  SAN MARTINO BUON ALBERGO
               
               
                  teritorija į pietus nuo A4 greitkelio
               
            
                  SAN PIETRO DI MORUBIO
               
               
                   
               
            
                  SOAVE
               
               
                  teritorija į pietus nuo A4 greitkelio
               
            
                  SOMMACAMPAGNA
               
               
                  teritorija į pietus nuo A4 greitkelio
               
            
                  SONA
               
               
                  teritorija į pietus nuo A4 greitkelio
               
            
                  SORGÀ
               
               
                   
               
            
                  TREVENZUOLO
               
               
                   
               
            
                  VALEGGIO SUL MINCIO
               
               
                   
               
            
                  VERONA
               
               
                  teritorija į pietus nuo A4 greitkelio
               
            
                  VERONELLA
               
               
                   
               
            
                  VIGASIO
               
               
                   
               
            
                  VILLAFRANCA DI VERONA
               
               
                   
               
            
                  ZEVIO
               
               
                   
               
            
                  ZIMELLA
               
               
                   
               
            
         
      Lombardijos regionas
      
                  Brescijos provincija
               
            
                  ACQUAFREDDA
               
               
                   
               
            
                  ALFIANELLO
               
               
                   
               
            
                  BAGNOLO MELLA
               
               
                   
               
            
                  BASSANO BRESCIANO
               
               
                   
               
            
                  BORGOSATOLLO
               
               
                   
               
            
                  BRESCIA
               
               
                  teritorija į pietus nuo A4 greitkelio
               
            
                  CALCINATO
               
               
                  teritorija į pietus nuo A4 greitkelio
               
            
                  CALVISANO
               
               
                   
               
            
                  CAPRIANO DEL COLLE
               
               
                   
               
            
                  CARPENEDOLO
               
               
                   
               
            
                  CASTENEDOLO
               
               
                  teritorija į pietus nuo A4 greitkelio
               
            
                  CIGOLE
               
               
                   
               
            
                  DELLO
               
               
                   
               
            
                  DESENZANO DEL GARDA
               
               
                  teritorija į pietus nuo A4 greitkelio
               
            
                  FIESSE
               
               
                   
               
            
                  FLERO
               
               
                   
               
            
                  GAMBARA
               
               
                   
               
            
                  GHEDI
               
               
                   
               
            
                  GOTTOLENGO
               
               
                   
               
            
                  ISORELLA
               
               
                   
               
            
                  LENO
               
               
                   
               
            
                  LONATO
               
               
                  teritorija į pietus nuo A4 greitkelio
               
            
                  MANERBIO
               
               
                   
               
            
                  MILZANO
               
               
                   
               
            
                  MONTICHIARI
               
               
                   
               
            
                  MONTIRONE
               
               
                   
               
            
                  OFFLAGA
               
               
                   
               
            
                  PAVONE DEL MELLA
               
               
                   
               
            
                  PONCARALE
               
               
                   
               
            
                  PONTEVICO
               
               
                   
               
            
                  POZZOLENGO
               
               
                  teritorija į pietus nuo A4 greitkelio
               
            
                  PRALBOINO
               
               
                   
               
            
                  QUINZANO D'OGLIO
               
               
                   
               
            
                  REMEDELLO
               
               
                   
               
            
                  REZZATO
               
               
                  teritorija į pietus nuo A4 greitkelio
               
            
                  SAN GERVASIO BRESCIANO
               
               
                   
               
            
                  SAN ZENO NAVIGLIO
               
               
                   
               
            
                  SENIGA
               
               
                   
               
            
                  VEROLANUOVA
               
               
                   
               
            
                  VEROLAVECCHIA
               
               
                   
               
            
                  VISANO
               
               
                   
               
            
                  Mantujos provincija
               
            
                  CASTIGLIONE DELLE STIVIERE
               
               
                   
               
            
                  CAVRIANA
               
               
                   
               
            
                  CERESARA
               
               
                   
               
            
                  GOITO
               
               
                   
               
            
                  GUIDIZZOLO
               
               
                   
               
            
                  MARMIROLO
               
               
                   
               
            
                  MEDOLE
               
               
                   
               
            
                  MONZAMBANO
               
               
                   
               
            
                  PONTI SUL MINCIO
               
               
                   
               
            
                  ROVERBELLA
               
               
                   
               
            
                  SOLFERINO
               
               
                   
               
            
                  VOLTA MANTOVANA
               
               
                   
               
            
   
      II PRIEDAS
      4, 5 IR 8 STRAIPSNIUOSE NURODYTO VEŽIMO ATVEJU TAIKOMOS TIKRINIMO, MĖGINIŲ ĖMIMO IR TYRIMO PROCEDŪROS
      1   punktas
      Prieš vežant naminius paukščius skersti, kaip nurodyta 4 straipsnio 2 dalyje, valstybinis veterinarijos gydytojas privalo:
      
                  a)
               
               
                  patikrinti ūkio produkcijos ir veterinarinius dokumentus;
               
            
                  b)
               
               
                  atlikti klinikinę apžiūrą kiekviename gamybos padalinyje, taip pat įvertinti kiekvieno gamybos padalinio klinikinę istoriją ir atlikti klinikinį naminių paukščių, ypač kontrolinių, patikrinimą per 72 valandas iki jų išvežimo;
               
            
                  c)
               
               
                  paimti šiuos mėginius:
                  
                              —
                           
                           
                              vakcinuotų naminių paukščių: 20 kraujo mėginių reikiamam bandymui pagal DIVA strategiją atlikti per 72 valandas iki išvežimo;
                           
                        
            
                  d)
               
               
                  paimti toliau nurodytus mėginius, jeigu a, b ir c punktuose nurodytų patikrinimų, klinikinių apžiūrų ir patikrinimų rezultatai yra nepatenkinami:
                  
                              —
                           
                           
                              kontrolinių paukščių: 20 trachėjos ir (arba) burnos bei ryklės, 20 kloakos tepinėlių ir 20 kraujo mėginių serologiniams tyrimams, taikant HI tyrimą, per 72 valandas iki išvežimo.
                           
                        
            2   punktas
      Prieš pirmąjį 5 ir 8 straipsniuose nurodytų perinių ir maistinių kiaušinių vežimą ir po to dar bent kas 30 dienų valstybinis veterinarijos gydytojas privalo:
      
                  a)
               
               
                  atlikti klinikinę tėvinių arba veislinių naminių paukščių apžiūrą kiekviename gamybos padalinyje, taip pat įvertinti kiekvieno gamybos padalinio klinikinę istoriją ir atlikti klinikinį tuose pulkuose esančių kontrolinių paukščių patikrinimą;
               
            
                  b)
               
               
                  paimti 10 kontrolinių paukščių kraujo mėginių. Tačiau, jei reikia, paimama dar 20 mėginių iIFA tyrimui atlikti.